OpenLLM-France/wikimedia huggingface dataset:
# GOG.com

GOG.com :
| Logo GOG.COM ||
| Doare | Gwerzher Diaz eskemmoù sokial Savenn niverennel |
| Krouidigezh | 1añ a viz Eost 2008 |
| Sijidigezh | CD Projekt |
| Padelezh | 2008 - Bremañ |
| Bro | Polonia |
| Niver a yezhoù | 4 |
| kemmañ |
GOG.com, Good Old Games an anv leun zo ur savenn niverennel war Internet savet gant CD Projekt evit embann, brudañ ar c'hoarioù video a vez war GOG hep DRM (digital rights management). Gwerzhet e vez filmoù. An embregerezh GOG Limited a zo perc'henn d'ar savenn met o vezañ ul lodenn diouzh an embregerezh ha studio c'hoarioù video CD Projekt diazezet e Nikozia, Kiprenez, gant ur vurev e Varsovia, Polonia. GOG a ro an tu da brenañ c'hoarioù evit Microsoft Windows, OS X ha Linux. E Meurzh 2012, e voe kroget da werzhañ titloù nevesoc'h evel Alan Wake, Assassin's Creed, Metro Redux.
Gog.com a zo kevezher bras gant ar savenn Steam da geñver gwerzhañ c'hoarioù video niverennelaet.

## Istor

E 1994, Marcin Iwiński ha Michał Kiciński o devoa savet CD Projekt. Da gentañ ne oa nemet un embregerezh evit enporzhiañ c'hoarioù eus Stadoù-Unanet Amerika betek Polonia. E fin ar bloavezh 2008, CD Projekt a roe lañs da GOG.com gant an anv Good Old Games. Ar pal diazez a oa da reiñ an tu d'ar c'hoarierien da adkavout ar c'hoarioù klasel (koshañ) d'ar re a c'hoarias anezho pe d'an dud re yaouank evit bezañ bet o c'hoariet. Ar pal a oa ivez da reiñ lamm d'an Digital rights management pe DRM kasaus evit ar c'hoarierien .

## GOG Galaxy

Ouzhpenn d'al lec'hienn ez eus bet krouet ur savenn anvet GOG Galaxy hag a vez dammheñvel ouzh hini Steam. D'ar 15 a viz Here 2014 e oa bet roet lañs d'ar savenn Gog Galaxy gant un doare beta.

## GOG Connect

E miz Even 2016 GOG Connect a voe lakaet e plas, ur servij niverennel eo evit kendeuziñ al levraoueg c'hoarioù video perc'hennet gant ar c'hoarierien etre GOG.com ha Steam. Dre an doare-se e vez prenet ur wech ur c'hoari a vezo tu implij dre an div savenn. Ouzhpenn-se GOG a ro an tu da c'hoari hep bezañ luget dre internet ha da gaout danvez ouzhpenn bonus. An holl c'hoarioù video ne c'hellont ket bezañ kendeuzet betek-henn, dre ma vez ret da gentañ da GOG.com labourat ha kendrec'hiñ ar re studio c'hoarioù video. N'eo ket dibad mare kendeuziñ ar c'hoarioù met ur wech graet e chomo dibad e div levraoueg ar choarierien.

## Liammoù diavez

* Lec'hienn ofisiel
* Facebook ofisiel
* Twitter ofisiel
# GP3 Series

GP3 Series, pe simploc'h GP3 a zo anv ur gevezadeg redadegoù kirri redet gant kirri un-plas. Krouet eo bet e 2010 evit magañ ar GP2 Series, savet evit stummañ ar vlenierien yaouank evit kas anezho war-zu ar Formulenn 1. Heuliañ a ra deiziadur kevezadeg bed ar vlenierien evit bezañ ur redadeg a-gostez a-raok ar Prizioù Bras, evel ar GP2.

## Kampioned

| Bloavezh | Kampion | Eil | Trede | Kampion ar saverien |
| 2010 | Esteban Gutiérrez ( ART Grand Prix) | Robert Wickens ( Status Grand Prix) | Nico Müller ( Jenzer Motorsport) | ART Grand Prix |
| 2011 | Valtteri Bottas ( Lotus ART) | James Calado ( Lotus ART) | Nigel Melker ( RSC Mücke Motorsport) | Lotus ART |
| 2012 | Mitch Evans ( MW Arden) | Daniel Abt ( Lotus GP) | António Félix da Costa ( Carlin) | Lotus GP |
| 2013 | Daniil Kvyat ( MW Arden) | Facu Regalia ( ART Grand Prix) | Conor Daly ( ART Grand Prix) | ART Grand Prix |
a vo kavet e Wikimedia Commons.
# GJ 380

GJ 380 pe Groombridge 1618 a zo ur steredenn lec'hiet e steredeg Ursa Major, 15.8 bloavezh-goulou diouzh an Heol; Ur steredenn-darzh eo gant un emzalc'h heñvel a-walc'h ouzh hini UV Ceti. Skedusoc'h eo eget darn vrasañ ar stered-tarzh, ar pezh a zamveneg eo yaouant a-walc'h.

## Gwelet ivez

* Stephen Groombridge
* Roll ar stered tostañ

## Daveoù

* fedoù-sell digant SIMBAD Query Result

## Liammoù diavaez

* SolStation
* ARICNS
# GIMP

Ur meziant keweriañ ar skeudennoù bitmap eo GIMP (tresañ, daskemmañ, bliverezh, h.a.).
Kinnig ur benveg labour all, digoust, hag Adobe Photoshop, gant ur c'hetal un tamm disheñvel a oa pal ar meziant-mañ.
Talvezout a ra GIMP GNU Image Manipulation Program, da lavarout eo « goulev GNU da zornata skeudennoù », gwechall e veze lavaret General Image Manipulation Program. Krouet eo bet ar raktres gant Spencer Kimball ha Peter Mattis e 1995.
Da gentañ penn e oa tonket d'ar reizhiadoù korvoiñ Unix, GNU/Linux ha Darwin (diazez Mac OS X). Gant Microsoft Windows ez a en-dro ivez, avat. Wilber an hini eo hudellig GIMP.
Evel ma 'z eo meneget gant e anv, emañ GIMP e-kreiz raktres GNU.

## Liammoù diavaez

* Sellit Gimp war lec'hienn an Drouizig
* GIMP Professional Presets Archives(en)
# GJ 1002

GJ 1002 a zo ur gorrez ruz. Lec'hiet emañ tost a-walc'h ouzh an Heol eo met re wan eo da vezañ gwelet gant an daoulagad noazh. Ur steredenn sioul eo, war ar sblant, er c'hontro d'un darn vras eus ar gorrezed ruz.

## Gwelet ivez

Roll ar stered tostañ

## Liammoù diavaez

GJ 1002 war ARICNS
# Hent-houarn Naoned-Orléans Cholet

Al Linenn Hent-houarn Naoned-Orléans Cholet a oa ul linenn hent-houarn etre Naoned, e Bro-Naoned, ha Cholet, e Bro-C'hall.
# Hent-houarn Naoned Levieg

Ul linenn hent-houarn strizh 1 metr he zreuz a oa etre Naoned ha Levieg e Bro-Naoned, e departamant al Liger-Atlantel, e Breizh.

## Tres

* PK = Poent Kilometrek, an hed adalek porzh-houarn Naoned.
| Ehan | Kumun | PK |
| Naoned | | 0 |
| Reudied/Pont-Rousseau | | |
| Reudied/Le Chêne-Creux | | |
| Kersoren | | |
| Pont-Marzhin | | 11,3 |
| Kerc'hevrel | | |
| Sant-Filberzh-Deaz | | 22,3 |
| Kerrouz | | |
| Kerlouevig - Sant-Koulman | Kerlouevig ha Sant-Koulman | |
| Sant-Yann-Kerc'haoueg - Sant-Stefan-Kerc'haoueg | Kerc'haoueg | 33,9 |
| Levieg/Le Moulin-Guérin | Levieg | 39,1 |
| Levieg | | 44,2 |
| Porched hentoù-houarn Breizh Gwelit ar pennadoù hag ar rummadoù diwar-benn an hentoù-houarn Breizh. | Porched an treuzdougerezh – Gwelit ar pennadoù hag ar rummadoù diwar-benn an treuzdougerezh. |
# Hent-houarn Pondi Mêlann

Ul linenn hent-houarn strizh (1 metr he zreuz) a oa etre Pondivi ha Mêlann$^,$.

## Bloaziadoù

* 1905 : digoradur an troc'had Pondivi–Ar Gemene (46 km).
* 1906 : digoradur an troc'had Ar Gemene–Mêlann (22 km).
* 1939 : klozadur an troc'had Pondivi–Ar Gemene.
* 1947 : klozadur an troc'had Ar Gemene–Mêlann..

## Tres

Pondivi :
| Keranna | Pondivi |
| Stival | Pondivi |
| Kerlierno | Klegereg |
| Klegereg | Klegereg |
| Kerbedig | Klegereg |
| Malgeneg | Malgeneg |
| Seglian | Seglian |
| Gwern-Lokmac'hloù | Lokmac'hloù |
| Ar Gemene ||
| Persken | An Ignol |
| An Ignol | An Ignol |
| Sant-Karadeg-Tregonvael – Kernaskledenn | Kernaskledenn |
| Kerwenn | Berne |
| Berne | Berne |
| Mêlann ||

## Notennoù

* ↑ (fr) 'Journal officiel de la République Française, 06/02/1901. Kavet : 04 Ebr 24.
* ↑ (fr) Diellaoueg ar Mor-Bihan, p.26. Kavet : 04 Ebr 24.
* ↑ (fr) 'Fédération des amis des chemins de fer secondaires (FACS)'. Kavet : 04 Ebr 24.
# Hent-houarn Logunec'h Ar Roc'h-Bernez

Al Linenn hent-houarn Logunec'h – Ar Roc'h-Bernez a oa ul linenn striz he zreuz 1 metr etre Bro-Gwened ha Bro-Naoned e departamant ar Mor-Bihan, e Breizh.

## Istor

D'an 12 a viz Here 1902 e voe digoret an troc'had kentañ, 43 km etre Logunec'h ha Gwened-1903. Pemp mizvezh goude, d'ar 15 a viz Meurzh 1903 e voe digoret an eil troc'had, 33 km etre Gwened hag Ar Roc'h-Bernez.
Adalek 1908 betek 1911 e voe savet ur pont dir da dremen dreist ar stêr Gwilen en Arzhal.
* Hirder : 192,60 m
* Uhelder : 40 m
* Ledander : 7,10 m
* Uhelder ar wareg : 56 m
* Tolz : 1 200 tonenn
Er bloaz 1916 e voe 294 000 a dud o vejiñ dre al Logunec'h – Ar Roc'h-Bernez.
Serret e voe a-dammoù e 1947-1948, petra bennak ma oa bet unan eus linennoù askorusañ ar Gompagnunezh.

## Levrlennadur

* Rome, Yannic. Grandes et petites histoires des tramways et petits trains du Morbihan. Ar Faoued : Liv'Editions, 2005 (ISBN 978-2-84497-070-1)

## Liammoù diavaez

* (fr) 'Liste des chemins de fer secondaires du Morbihan @ FACS. Kavet : 02 Ebr 24.
| Porched hentoù-houarn Breizh Gwelit ar pennadoù hag ar rummadoù diwar-benn an hentoù-houarn Breizh. | Porched an treuzdougerezh – Gwelit ar pennadoù hag ar rummadoù diwar-benn an treuzdougerezh. |
# Hent-houarn Naoned-Stad La Roche-sur-Yon dre Santez-Pezhenn

Ul linenn hent-houarn zo etre Naoned e Bro-Naoned, e departamant al Liger-Atlantel, e Breizh, ha La Roche-sur-Yon e departamant Vande, e Bro-C’hall.

## Istor

* 1875 : digoradur al linenn.
* 1982 : klozadur al lodenn etre Commequiers ha La Roche-sur-Yon.

## Tres

* PK = Poent Kilometrek adalek porzh-houarn Naoned-Stad
| Ehan | Kumun | PK |
| Naoned-Stad | | 0,000 |
| Reudied-Pont-Rousseau | Reudied | 1,755 |
| Bouez | | 14,595 |
| Porzh-Pêr – Sant-Marzh-ar-C'hoad | Porzh-Pêr | 20,100 |
| Santez-Pezhenn | | 26,408 |
| Machikoul (Ehan diwezhañ e Breizh) | | 40,038 |
| • Bois de Céné (kloz) | | 47,470 |
| • La Garnache (kloz) | | 53,413 |
| Challans | | 59,071 |
| • Soullans (kloz) | | 65,095 |
| Gougediadur nevez | Gougediadur nevez | 68,427 |
| (Commequiers) (Saint-Maixent-sur-Vie) (Coëx) (Aizenay) (La Genétouze) | (Commequiers) (Saint-Maixent-sur-Vie) (Coëx) (Aizenay) (La Genétouze) | (69,836) (73,992) (81,094) (93,800) (101,600) |
| La Roche-sur-Yon | | 75,999 |
| Porched hentoù-houarn Breizh Gwelit ar pennadoù hag ar rummadoù diwar-benn an hentoù-houarn Breizh. | Porched an treuzdougerezh – Gwelit ar pennadoù hag ar rummadoù diwar-benn an treuzdougerezh. |
# Hent-houarn Naoned Saint-Gilles-Croix-de-Vie

Al linenn Hent-houarn Naoned Saint-Gilles-Croix-de-Vie a zo ul linenn hent-houarn etre Naoned, e Bro-Naoned, e departamant Liger-Atlantel, e Breizh ha Saint-Gilles-Croix-de-Vie e departamant Vande, e Bro-C’hall.

## Tres

* PK = Poent Kilometrek adalek penn al linenn ; daou droc'had zo : Naoned – Naoned-Stad (4 km) ha Naoned-Stad – St-Gilles (81,142 km).
* Kemmet e voe tres al linenn er bloaz 2015 etre Soullans ha Commequiers : adalek ar PK 68,427 e kas war-eeun da St-Hilaire ha St-Gilles ; e lizherennoù stouet emañ an ehanoù n'eus mui anezho war al linenn-se.
| Ehan | Kumun | PK |
| Naoned | | 0 |
| Naoned /Stad | Naoned | 4,196 / 0 |
| Reudied /Pont-Rousseau | Reudied | 1,755 |
| Bouez | | 14,795 |
| Porzh-Pêr - Sant-Marzh-ar-C'hoad (hep ti-gar) | Sant-Marzh-ar-C'hoad | 20,200 |
| Santez-Pezhenn | | 20,406 |
| Machikoul | | 40,038 |
| • Koed-Keneg (kloz) | | 47,470 |
| • La Garnache (kloz) | | 53,413 |
| Challans | | 59,071 |
| • Soullans (kloz) | | 65,095 |
| Gougediadur nevez | Gougediadur nevez | 68,427 |
| (Commequiers) (Saint-Maixent-sur-Vie) (Coëx) (Aizenay) (La Genétouze) | (Commequiers) (Saint-Maixent-sur-Vie) (Coëx) (Aizenay) (La Genétouze) | (69,836) (73,992) (81,094) (93,800) (101,600) |
| • Notre-Dame-de-Riez (kloz) | | 73,406 |
| Saint-Hilaire-de-Riez | | 79,258 |
| Saint-Gilles-Croix-de-Vie | | 81,142 |
| Porched hentoù-houarn Breizh Gwelit ar pennadoù hag ar rummadoù diwar-benn an hentoù-houarn Breizh. | Porched an treuzdougerezh – Gwelit ar pennadoù hag ar rummadoù diwar-benn an treuzdougerezh. |
# Hent-houarn Pondi An Alre

Ul linenn hent-houarn zo etre Pondivi hag An Alre, niverennet 474000 en anvadur Réseau ferré de France (RFF).
Digoret eo bet d'an 19 a viz Kerzu 1864 ha prientet e voe diouzhtu an dachenn endalc'het evit 2 forzh. Koulskoude n'eo implijet al linenn hiziv nemet evit an tremenerezh marc'hadourezh daoust ma vez raktresoù evit kinnig al linenn e-touez ar rouedad THR Breizh.

## Istor

Al linenn a voe fiziet e miz Even 1855 d'an embregerezh Compagnie du chemin de fer de Paros à Orléans (CCFPO). Adalek 1934 e vo meret gant ar Stad c'hall.
D'an 2 a viz Here 1949 e voe divizet klozañ al linenn d'ar veajourien ha mirout tremenrezh ar fred hepken, ar pezh na voe lakaet e pleustr nemet e 1951 ; betek kreiz ar bloavezhioù 1960 e voe trenioù dibar miret evit beajourien.

## Tres

* PK = Poent Kilometrek adalek porzh-houarn An Alre.
| Ehan | Kumun | PK |
| An Alre | | 0,000 |
| • Pleuwigner (kloz) | | 11,575 |
| • Lambel-Kamorzh (kloz) | Kamorzh | 19,684 |
| Baod | Langedig | 25,370 |
| • Sant-Riwalen (kloz) | Bartelame | 35,007 |
| • Sant-Nikolaz-an-Dour (kloz) | Pluniav | 39,974 |
| Pondivi | | 54,960 |

## Levrlennadur

* (fr) Nennig,Jean-Pierre. Le chemin de fer de Bretagne Sud. Pornizhan : JPN Éditions, 2010 (ISBN 978-2-9519898-5-6).
* (fr) Rigouard, Jean-Pierre. Gares et tortillards de Bretagne. Le Coudray-Macouard : Cheminements Éditions, 2007 (ISBN 978-2-84478-609-8)
* (fr) Trafic à l'usine de nutrition animale "La gare de Baud"In : Loco Revue n° 653, Kerzu 2001.

## Liammoù diavaez

* Site rail-bretagne.com Auray - Loudéac

## Notennoù

* ↑ (fr) Chemins de fer français au 31 décembre 1868. Paris, Imprimerie impériale, 1869 • En-linenn. Kavet : 04 Ebr 24..
* ↑ (fr) 'Le Télégramme, 07/05/2010. Kavet : 04 Ebr 24.
| Porched hentoù-houarn Breizh Gwelit ar pennadoù hag ar rummadoù diwar-benn an hentoù-houarn Breizh. | Porched an treuzdougerezh – Gwelit ar pennadoù hag ar rummadoù diwar-benn an treuzdougerezh. |
# Hent-houarn Naoned-Orléans Kastell-Briant

Ul linenn hent-houarn zo etre Naoned ha Kastell-Briant e Bro-Naoned, e departamant al Liger-Atlantel, e Breizh.

## Tres

* PK = Poent Kilometrek adalek porzh-houarn Naoned
* Kemmet e voe tres al linenn er bloaz 2015 etre Soullans ha Commequiers : adalek ar PK 68,427 e kas war-eeun da St-Hilaire ha St-Gilles ; e lizherennoù stouet emañ an ehanoù n'eus mui anezho war al linenn-se.
| Ehan | Kumun | PK |
| Naoned (ez-Nantes Orléans) | | 0 |
| Haluchère-Batignolles | Naoned | 2,368 |
| Saint-Joseph (kloz) | Naoned | 3,069 |
| Babinière | Chapel-Erzh | |
| Erdre-Active | Chapel-Erzh | 7,478 |
| Chapel-Erzh | Chapel-Erzh | 8,977 |
| Chapel-Kreiz | Chapel-Erzh | 9,208 |
| Chapel-Aulnay | Chapel-Erzh | 10,538 |
| Sulieg | | 14,608 |
| • Kazon (kloz) | | 20,566 |
| | Enorzh | 26,124 |
| Saverieg-Yaoued (kloz) | Yaoued | 33,620 |
| Abarrez | | 39,148 |
| Izeg | | 49,118 |
| • La Claie (kloz) | Izeg | 52,906 |
| • La Cantraie (kloz) | Ervoreg | 56,955 |
| Kastell-Briant | | 61,475 |
| Porched hentoù-houarn Breizh Gwelit ar pennadoù hag ar rummadoù diwar-benn an hentoù-houarn Breizh. | Porched an treuzdougerezh – Gwelit ar pennadoù hag ar rummadoù diwar-benn an treuzdougerezh. |
# Giovanni Leonardo di Bona

Giovanni Leonardo di Bona, pe Giovanni Leonardo da Cutri (kavet e vez an daou anv; eilpennet e c’hell bout an anvioù bihan Giovanni ha Leonardo ivez), anavezet ivez evel Il Puttino (ar Bugelig en italianeg) a oa ganet e 1542 e Cutro, Kalabria (Italia) ha marvet e 1587, a oa ur mestrc’hoarier echedoù italian.

## Buhez

Gober a reas e studi war ar gwir e Roma. E 1560 e kollas ur match a-enep da Ruy López e Roma. Adalek 1566 ha 1572 e veajas dre Europa ha c’hoari a reas echedoù e Roma, Genova, Marselha ha Barcelona. Meur a wezh e c’hoarias a-enep da Baolo Boi en Italia: sellet e veze oute evel ouzh daou c’hoarier kevatal.
Giovanni Leonardo di Bona a voe trec’h er c’hentañ tournamant mistri etrebroadel anavezet en istor an echedoù e Madrid e 1575, pezh a lakaas anezhañ da vout ar c’hreñvañ mestrc’hoarier ag e amzer. Goude bezañ gounezet e Lez Roue Spagn ez eas Leonardo ha Paolo Boi da Lisbon. Eno e c’helljont diskouez o mailhoni war an echedoù a-enep da Il Moro, kampion ar Roue Sebastian a Bortugal. Trec’h e voent o daou a-enep dezhañ, Leonardo da gentañ, ha Paolo Boi buan war e lerc’h.
Brokus e voe ar Roue Sebastian a Bortugal o c'haredoniñ Leonardo hag a voe lesanvet ar Marc’heger Baleant (Il Cavaliere errante) gantañ.
Goude e souradenn e tistroas Leonardo da Italia d’ober e annez da Napoli, lec’h ma teuas da vout mestrc’hoarier echedoù ar Priñs a Visignano.

## Levrlennadur
### Ul levr diwar e benn

* Alessandro Salvio, Il Puttino, 1634.

### Diwar-benn an echedoù en Italia

* Adriano Chicco; Giorgio Porreca. Dizionario enciclopedico degli scacchi. Milano, Mursia, 1971.
* Adriano Chicco; Antonio Rosino. Storia degli scacchi in Italia. Venezia, Marsilio, 1990, ISBN 88-317-5383-5.
* Mario Leoncini. All'ombra della Torre: scacco al Re. Settecento anni di scacchi a Siena. Siena, Tip. Senese, 1994.

## Liammoù diavaez

E c'hoari e Chess Games:
E vuhez:
* (it)
# Giovanni Manfredi

Giovanni Manfredi (1324 - 1373) a oa condottiero er XIVvet kantved, mestr war Faenza adal 1341 betek an 13 a viz Gwengolo 1356, ha perc'henn war douaroù all e Romagna.

## E vuhez

Ganet e oa en Imola, ha mab bastard e oa da Riccardo Manfredi ha Zeffirina Nordigli. Dimeziñ a reas da Ginevra, ha pevar bugel o doe:
* daou vab
** Francesco, a voe "kabiten ar bobl" e Milano ha goude e Firenze hag e Bologna),
** Astorre I Manfredi,
* ha div verc'h, Zefferina hag Isabella.
E 1340 e voe graet ur marc'heg anezhañ gant e dad. E 1341 e voe anvet da vikel an impalaer gant Loeiz IV Bavaria, hag er bloavezh-se ivez e voe anvet da gabiten ar bobl e Faenza e miz Kerzu. Aotrou Faenza e teuas da vout en 1343. Goude-se e kreskas e zomani hag aotrou e voe ivez e Romagna e Bagnacavallo ha Bagnara.
Brezeliñ a reas evit Mastino II della Scala a-enep da John of Bohemia. E 1351 e voe gopraet gant Bernabò Visconti evit ober brezel da gêr Bologna ha da armeoù ar pab, ma voe eskumunuget er bloaz war-lerc'h, ha lakaet da zisivouder e 1354.
E 1356 e stourmas pell amzer, a-gevret gant Francesco II Ordelaffi a Forlì, a-raok bezañ trec'het gant jeneral ar Pab, ar c'hardinal Albornoz, ma rankas daskor Faenza d'e enebour ha lezel e zaou vab evel gouestlidi. Fiziet e voent en Tiegezh Carrara eus Padova. En 1357 e kavas gwelloc'h touiñ chom feal d'ar pab. E 1361 avat en em savas adarre a-enep d'ar pab, met c'hwitout a reas war e daol da aloubiñ Faenza hag Imola. Goude e vrezelas hervez ar goproù, e Romagna hag e Toskana.
E fin e vuhez en em dennas e Pistoia, kollet gantañ e holl vadoù, ha mervel eno a eure e 1373.

## Liammoù diavaez

* Page at www.condottieridiventura.it
* : site The Dark Age - Giovanni Manfredi
| En e raok Riccardo Manfredi | Mestr Faenza 1340-1356 | War e lerc'h Stadoù ar Pab |
# Giovanni Paolo Panini

Giovanni Paolo Panini, pe Pannini (Piacenza 17 Mezheven 1691 - 21 Here 1765) a oa ul livour italian barok.
E Roma dreist-holl e labouras. Kalz savadurioù eus kêr a livas. E-touez e oberennoù anavezetañ emañ diabarzh Panteon Roma. Kalz eus e livadurioù a daolenn dismantroù, savadurioù kozh, en doare anvet capriccio. Poltredoù en doa livet ivez, en o zouez hini ar pab Benead XIV.

## Oberennoù

* Diabarzh iliz Sant-Pêr e Roma (1734)
* Galleria del cardinale Silvio Valenti Gonzaga (1740)
* Carlos III Spagn o weladenniñ penniliz Sant-Pêr (1746)
* Carlos II o weladenniñ, ar pab Benead XIV e saloñs-kafe ar Menez Quirinale (1746)
* Gouel-seniñ (1747)
* Kolize ha Bolz Kustentin (1747)
* Jesuz ha marc'hadourien an templ (1750)
* Dismantroù Roma ha profeded (1751)
* Palier livadurioù a-zivout Henroma (1758)
* Palier livadurioù a-zivout Roma a-vremañ (1759)
# Giovanni Lavaggi

Giovanni Lavaggi (bet ganet d'an 18 a viz C'hwevrer 1958 en Augusta, e Sikilia) a oa ur blenier redadegoù kirri. O tont eus ur familh tudjentil en deus prenet 10 Priz Bras digant Pacific ha Minardi etre 1995 ha 1996. Redet en deus neuze e redadegoù met n'eo ket deuet a-benn da echuiñ redadeg ebet, o vezañ pell diouzh ar pezh a c'helle ober ar c'harr, "goustadik da zispi" hervez Jonathan Palmer.
# Giovanni Malatesta

Giovanni Malatesta (marvet e 1304), pe Gianciotto (e verranv), a oa mab Malatesta da Verucchio, aotrou Rimini. Giovanni a oa paotr a galon, met kamm ha nammet.

## Istor

Guido da Polenta a oa bet o vrezeliañ a-enep an tiegezh Malatesta. Pa voe arsavet ar brezel e c'hoantaas Guido kadarnaat ar peoc'h dre zimeziñ e verc'h, Francesca da Rimini, da bennhêr Malatesta, Giovanni Malatesta e anv (ha Gianciotto e verranv), mab Malatesta da Verucchio, aotrou Rimini. Giovanni a oa paotr a galon, met kamm ha nammet. Gouzout a-walc'h a ouie Guido e vije nac'het ar Giovanni gant Francesca, neuze e voe graet an eured dre hanterouriezh breur Giovanni, ar paotr koant Paolo Malatesta.
Francesca a orgedas ouzh Paolo ha ne gomprenas an touell nemet da zeiz war-lerc'h an eured.
Francesca ha Paolo a voe orgedet war-lerc'h lenn istor Lancelot ha Guinevere, hag a zeuas da vout serc'hed. Tapet e voent war an tomm gant Giovanni ha lazhet gantañ.
# Giovanni Lista

Giovanni Lista a zo un istorour hag un arzvarnour italian ganet e 1943.

## Liammoù diavaez

* (en) (fr) (it) Lec'hienn ofisiel Giovanni Lista
* (fr) (en) (it) Ligeia, kelaouenn savet gant Giovanni Lista
# Giovanni Martinolich

Giovanni Martinolich a zo bet ganet d'an 22 a viz Even 1884 e Trieste (Italia) ha marvet d'ar 25 a viz Gouere 1910.
Mestrc'hoarier echedoù italian.
Studier e oa e Vienna (Aostria). E 1905/06 e voe 4vet e Kampionad Vienna, goude Lowy, Milan Vidmar ha Savielly Tartakower. E 1906 e voe trec'h (9,5/12) e 4vet Tournamant Broadel Italian e Milano dirak Rosselli del Turco (9) ha Reggio (6,5). An disoc'h gwellañ bet tapet gantañ a voe an 9vet plas e Tournamant Meur Vienna e 1907, a-gevred gant Spielmann ha Wolf (6/13). E 1909 e voe trec'h e Tournamant Kevredigezh an Echedoù eus Trieste, 1,5 poent dirak Gladig. Embann a reas ur studiadenn a-zivout ar "Fegatello" (aberzhadenn ar Marc'h gant an tu gwenn) en Digoradur Spagnol er gazetenn "Rivista Scacchistica Italiana".

## Liammoù diavaez

* Giovanni Martinolich a-enep da Adolf Albin, Vienna 1907, Partienn Spagnol, Difenn Morphy (C78), 1-0
* E bartiennoù e Chessgames
# Giovanni Muzzioli

a vo kavet e Wikimedia Commons.
Giovanni Muzzioli, bet ganet e Modena (Italia) d'an 10 a viz C'hwevrer 1854 ha marvet d'ar 5 a viz Eost 1894 e Modena, a oa ul livour italian.
Kregiñ a reas da studiañ an arzoù-kaer d'an oad a bemzek vloaz, en Akademiezh an Arzoù Kaer gant Antonio Simonazzi hag Asioli.
Chom a reas e Roma e-pad un nebeud bloavezhioù a-raok en em staliañ da vat e Firenze, e-lec'h ma chomas evit ar peurrest eus e vuhez.
Livet en doa etre 1875 ha 1876 un daolenn brudet hag a ziskouez Poppea o tegas penn Claudia Octavia d'an impalaer roman Neron. Claudia a oa kentañ pried Neron ha Poppea e eil pried.
# Giovanni Paolo Sforza

Giovanni Paolo Sforza, pe Giampaolo Sforza (1497 - 1535), a oa condottiero italian er XVI$^{vet}$ kantved.

## E vuhez

Mab bastard e oa da Ludovico Sforza ha d'e serc'h Lucrezia Crivelli.
E 1513, pa voe adsavet an dugelezh ur pennadig gant e hantervreur Massimiliano e Milano, e kemeras perzh e difenn kêr Novara ouzh ar C'hallaoued. Pa voe graet kemend-all gant e hantervreur all Francesco II e 1525, e voe gronnet Giovanni Paolo er c'hCastello Sforzesco gant soudarded spagnol Antonio de Leyva; tri bloaz goude e voe gronnet c'hoazh gante e Lodi, met trec'h e voe en taol-se. E 1532, goude peoc'h Bologna etre Francesco ha Karl V, e voe anvet da varkiz Caravaggio.

## E varv

Tri bloaz goude marv e vreur Francesco II Sforza, dug Milano, e 1535, e c'houlennas Giovanni Paolo kaout an dugelezh, met mervel a reas a daol trumm e Firenze en un doare iskis. Lavaret e voe e oa bet kontammet gant de Leyva.

## Dimeziñ ha bugale

Dimezet e oa da Violante Bentivoglio (1505–1550) a ziskenne eus Galeazzo Maria Sforza (marvet e 1476) Dug Milano. Mab Giovanni, Muzio Iañ Sforza a voe markiz war e lerc'h e Caravaggio hag e kontelezh Galliate.

## Pennadoù kar

* Sforza
* Brezel Italia 1521-1526